Finlanda propune o variantă pentru a stopa Rusia: "O parte a acordului să stipuleze că dacă încalcă încetarea focului Ucraina să devină automat membră a NATO"
Președintele finlandez Alexander Stubb a propus ca Ucraina să devină automat membră a NATO în cazul în care Rusia va încălca un acord de încetare a focului, reluând sugestia făcută de un senator american apropiat de președintele Donald Trump. Trump, care a ordonat suspendarea ajutorului militar crucial al SUA pentru Ucraina, exclude ideea aderării Ucrainei la NATO, o linie roșie pentru Moscova, informează marți AFP, potrivit Agerpres.